De borgerlige partier i Aarhus Byråd skriver til integrationsminister Inger Støjberg (V) for at få en pause for nye flygtninge. Borgmesteren vil ikke tage stilling til brevet.

Annonce

AARHUS: De borgerlige partier i Aarhus Byråd kræver nu, at Aarhus får en pause i forhold til at modtage nye flygtninge. Det har Venstre, Dansk Folkeparti, Det Konservative Folkeparti og Liberal Alliance netop skrevet til udlændinge- og integrationsminister Inger Støjberg (V) for at anmode om. - Vi har rigeligt at se til i Aarhus på integrationsområdet. Der skal der blandt andet først være styr på ghettoområderne, og derfor beder vi om en pause med at modtage flere flygtninge, til der er mere styr på de udfordringer, vi står med, forklarer byrådsmedlem Gert Bjerregaard (V). I brevet henviser partierne til, at Aarhus har nogle særlige udfordringer, og oplever, at mange flygtninge og indvandrere fra andre kommuner også søger til Aarhus efter et par år. Partierne henviser til, at når koncentrationen af flygtninge og indvandrere i særlige områder bliver dominerende, får det en selvforstærkende effekt, så de sociale problemer forværres yderligere. - Vi mener, det er fair, at andre kommuner også er med til at løse opgaven, uddyber Gert Bjerregaard.

- Jeg ærgrer mig især over, at Socialdemokratiet ikke vil være med til at søge om, at Aarhus kan få en pause med flygtninge, siger Gert Bjerregaard (V).

Annonce

Flertal køber huse op

I 2015 oplevede Aarhus en stor stigning i antallet af flygtninge og familiesammenførte. For tiden huser Aarhus 1.449 flygtninge, og man forventer at få yderligere cirka 100 flygtninge og familiesammenførte i 2019. Kommunen har pligt til at huse flygtninge midlertidigt, indtil man finder en permanent bolig til dem. Det fik 26. september et flertal i byrådet bestående af Socialdemokratiet, SF, Enhedslisten, Radikale Venstre, og Alternativer til at afsætte 12 millioner kroner til en pulje til at opkøbe boliger for. Puljen suppleres af staten med det samme beløb, så man kan opkøbe boliger for i alt 24 millioner kroner. - Vi skal under ingen omstændigheder bruge 24 millioner kroner på at opkøbe parcelhuse til at huse flygtninge i Aarhus, lød svaret fra de borgerlige partier. Derfor har disse partier nu valgt at tage initiativ til at skrive til ministeren. - De andre partier har også set brevet og er blevet indbudt til at deltage og skrive under, men det vil de ikke, konstaterer Gert Bjerregaard.

- Jeg synes, at Venstre burde tage fat i deres egne partifæller i Kommunekontaktrådet og Folketinget og få dem overbevist. At sende et brev gør jo ingen forskel, før man har gjort sit forarbejde, siger borgmester Jacob Bundsgaard (S)

Annonce

S har ikke drøftet brevet

- Jeg ærgrer mig især over, at Socialdemokratiet ikke vil være med til at søge om, at Aarhus kan få en pause, siger Gert Bjerregaard. Borgmester Jacob Bundsgaard (S) kommenterer over for Århus Stiftstidende, at han opfatter henvendelsen som mest af symbolsk karakter. - Jeg har ikke afvist at være med i en fælles henvendelse, men vi har endnu ikke haft lejlighed til at drøfte spørgsmålet i den socialdemokratiske byrådsgruppe, svarer Jacob Bundsgaard. Desuden forklarer han, at han som borgmester har gjort en del mere for at begrænse flygtningetilstrømningen, end han mener, Venstre har gjort. - Jeg har i Kommunekontaktrådet, KKR, hvor man fordeler flygtninge lokalt, forslået, at Aarhus blev en 0-kommune og ikke modtog flere flygtninge. Men det var der ikke opbakning til blandt Venstres medlemmer af KKR. Og jeg har tidligere fået ændret fordelingsmodellen på landsplan, så vi modtager færre flygtninge i Aarhus. Så jeg synes, at Venstre burde tage fat i deres egne partifæller i KKR og i Folketinget og få dem overbevist. At sende et brev gør jo ingen forskel, før man har gjort sit forarbejde, siger Jacob Bundsgaard.

Flygtninge i Aarhus Aarhus har taget imod i alt 1.449 flygtninge og familiesammenførte til flygtninge indenfor en 5-årig periode. Aarhus Kommune mangler fortsat at modtage 26 flygtninge i 2018 på den udmeldte kvote. Forvaltningen vurderer, at man får yderligere 20-30 familiesammenførte borgere i 2018. Forventningen til 2019 er, at 49 nye flygtninge placeres i Aarhus. Dertil ventes yderligere 40-50 familiesammenførte borgere i 2019.

Annonce

Uenighed i Venstre